Kinnitatud juhatuse koosolekul 9.01.2018

**Tartumaa Spordiliidu riigieelarvelise tegevustoetuse eraldamise kord**

**1. Üldsätted**

1.1. Tartu maakonnale riigieelarvest eraldatud tegevustoetuse eraldamise korra aluseks on Kultuuriministeeriumi ja Tartumaa Spordiliidu vaheline leping;

1.2. Tegevustoetuse väljamaksmise alusdokumendiks on Tartumaa Spordiliidu ja toetuse saaja vaheline leping;

1.3. Toetust võivad taotleda MTÜ või SA registrikoodiga spordiorganisatsioonid „Spordiseaduse”§ 4 mõistes, kes on asutatud Tartu maakonnas ja kelle tegevuspiirkonnaks on Tartumaa;

1.4. Spordiorganisatsioon peab vastama spordiseaduse § 9 lõige 1 ja 2 nõuetele - spordiorganisatsioonil on kehtiv arengukava, milles nähakse ette spordiorganisatsiooni missioon ja eesmärgid ning nende täitmise kavandatav tegevus ning vahendid;

1.5. Spordiorganisatsioon on esitanud tähtaegselt Eesti Spordiregistri alamandmekogusse oma eelmise aasta andmed, majandusaasta aruande ja toetuste kasutamise aruanded;

1.6. Toetuse kasutamine on suunatud Tartumaa elanikele.

**2. Toetust spordiorganisatsioonile eraldatakse järgnevateks tegevusteks:**

2.1. Tartu maakonna elanikkonna eri vanusegruppidele korraldatavate ürituste ja nendest osavõtu toetamiseks;

2.2. spordi korraldamisega seotud isikute koolitamiseks;

2.3. spordialase teavitustegevuse toetamiseks ja tunnustusürituste korraldamiseks.

**3. Toetuse taotlemine, menetlemine ja eraldamine**

3.1. Toetuse taotlemise aluseks on vormikohane avaldus, mis esitatakse Tartumaa Spordiliidule 1.veebruariks või 1.juuniks paberkandjal või digitaalselt allkirjastatult.

Tartumaa Spordiliit kasutab toetuse taotluse vastuvõtul taotlusvormi, mis on kättesaadav kodulehel [www.tartumaasport.ee](http://www.tartumaasport.ee) Toetus eraldatakse jooksvaks kalendriaastaks.

3.2. Laekunud taotlusi hindab ja toetuse eraldamise otsustab Tartumaa Spordiliidu juhatus hiljemalt 30 päeva pärast taotluste esitamise tähtaega

3.3. Toetus eraldatakse sihtotstarbeliselt. Toetuse aluseks on taotleja taotlus ja Tartumaa Spordiliidu juhatuse otsus;

3.4. Toetuse väljamaksmise alusdokumendiks on Tartumaa Spordiliidu ja toetuse saaja vaheline leping. Toetus kantakse spordiorganisatsiooni arveldusarvele.

3.5. Toetuse andjal on õigus toetus kogu ulatuses tagasi nõuda, samuti jätta toetuse saaja edaspidised taotlused rahuldamata juhul kui toetuse saaja:

3.5.1. ei kasuta toetust taotluses näidatud eesmärgil ja tingimustel;

3.5.2. ei esita õigeaegselt aruannet;

3.5.3. esitab taotluses või aruandes valeandmeid;

3.5.4. ei tagasta kasutamata jäänud osa toetusest hiljemalt koos aruande esitamisega;

3.5.5. ei esita toetuse andja nõudmisel ürituse ärajäämise korral toetuse kasutamise vahearuannet või ei võimalda tutvumist toetuse kasutamisega seotud originaaldokumentidega;

3.5.6. rikub oluliselt muid taotlusest tulenevaid kohustusi.

**4. Toetuse järelvalve**

Toetuse saaja on kohustatud esitama Tartumaa Spordiliidule toetuse kasutamise aruande ühe kuu jooksul peale ürituse toimumist.

Toetuse saaja on kohustatud esitama vastava nõude saamisel vajaminevad dokumendid.

Aruande kohustuslik vorm on kättesaadav veebilehel